Olete lõpus ära tabanud, et küsimus on eelkõige finantsiline. Müüdimurdjate publikuks on sisuliselt kogu maailm, Rakett69 teine saade sai  isegi impressiivse tulemuse - 88000 vaatajat. Samas saate tootja valiti vastavalt reeglitele pakkumiste korras, konkurents oli väga suur ning võitja selgitamisel mängis rolli nii idee atraktiivsus kui pakkumise summa. Samuti on teil õigus, et ajaraamistik oli jällegi vastavalt hankele just selline nagu ta oli - esimese hooaja võtted toimuvad talvel. Et te aru saaksite teletööst, selle hinnast ja Eesti võimalustest, siis teadke, et ühe päevaga on tehtud 2 saadet, st lahendatud 6 ülesannet ja võetud see kõik  linti! Samas hooaja viimased saated peaksid muutuma põhjalikumateks. Siiski on tegemist ka Eesti telekanalites ühe projektiga väga vähestest, kus saate ideestik ja ülesanded on välja töötatud Eestis, mitte pole ostetud välisformaadi litsentsi koos kusagil juba läbi viidud ülesannetega. Nii et kokkuvõttes - loomulikult on ideaalvariandist asi kaugel, aga olete ju ise majandusinimesed ja oskate võrdlust Müüdimurdjatega ka rahaühikute keelde tõsta.